
Приложение № 5
Д О Г О В О Р

за обществена поръчка

Днес, ………… г., в гр. Плевен, между:

„дом  за  медико-социални  грижи  за  деца – гр. плевен“, ЕИК 000410184, със седалище и адрес на управление гр. Плевен, ул. “Стоян Михайловски” 6, представляван от д-р Десислава Георгиева коцева - събева, наричан по-долу за краткост ВЪЗЛОЖИТЕЛ, от една страна 

и
……………………………………… със седалище и адрес на управление: ………..............……………, ЕИК …………, представляван/о от ………………………………………………………, наричан/о по-долу за краткост ИЗПЪЛНИТЕЛ, от друга страна,
на основание чл.112 и сл. от Закон за обществените поръчки и Решение № _____/________ г. на Директора на ДМСГД гр. Плевен, се сключи настоящия договор за следното:

ПРЕДМЕТ НА ДОГОВОРА
Чл. 1. Възложителят възлага, а Изпълнителя се задължава да извършва доставка на хранителни продукти за нуждите на Дом за медико-социални грижи за деца гр. Плевен през 2018 г. - Преработени храни на зърнена основа и детски храни - пюрета, предназначени за кърмачета и малки деца от проведената процедура за възлагане на обществена поръчка, съгласно видове и предвидени приблизителни (прогнозни) количества в Приложение № 1 от настоящия договор, по направени заявки от Възложителя и съгласно ценовата оферта на Изпълнителя, франко хранителния склад на Възложителя.
СРОК НА ДОГОВОРА

Чл. 2. Настоящият договор влиза в сила от момента на подписването му от двете страни и има срок на действие 12 (дванадесет) месеца, считано от датата на подписването му.

ЦЕНА И НАЧИН НА ПЛАЩАНЕ

Чл. 3. Цените на доставяните хранителни продукти са определени в ценовата оферта на Изпълнителя от проведената открита процедура за възлагане на обществена поръчка с включен ДДС, застраховка, опаковка и транспорт до крайния получател.
Чл. 4. Плащането на продуктите по всяка отделна доставка се извършва от ВЪЗЛОЖИТЕЛЯ чрез банков превод по сметка на ИЗПЪЛНИТЕЛЯ в срок до 30 /тридесет/ календарни дни от представянето на оригинална фактура след подписан двустранен приемо - предавателен протокол или складова радписка.

Чл. 5. Плащането ще се извършва по следните банкови сметки на Изпълнителя:

 IBAN: _________________________________________________
 BIC: ___________________________________________________
ИЗИСКВАНИЯ ЗА ДОСТАВЯНИТЕ ХРАНИТЕЛНИ ПРОДУКТИ
Чл. 6. Доставяните хранителни продукти, предмет на този договор, трябва да отговарят на посочените в техническата спецификация изискванията на възложителя и общите и специални нормативни изисквания за изпълнение на поръчката по съответните обособени позиции.

Чл. 7. Доставяните хранителни продукти, в това число всеки един от тях, трябва:

а/
да не съдържат генетично модифицирани организми съгласно чл.196, ал.2 и чл.4а, ал. 4 от Закон за храните;

б/
да имат остатъчен срок на годност не по-малко от 80 % към датата на доставка.

Чл. 8. Всяка доставка трябва да бъде придружена с търговски документ, сертификат за качество или друг аналогичен документ за хранителни продукти съгласно изискванията на Закон за храните.

НАЧИН И МЯСТО НА ИЗПЪЛНЕНИЕ НА ДОСТАВКИТЕ
Чл. 9. /1/ Доставката на хранителните продукти се извършва по подадена заявка от Възложителя към Изпълнителя, чрез която се заявяват конкретните количества и видове хранителни продукти и срок за доставянето им.
/2/ Поръчката може да бъде правена по телефон, факс или електронна поща изпълнителя: ...........................................

Чл. 10. /1/ Заявените от Възложителя хранителни продукти се доставят в срок до 24 часа от заявката в хранителния склад на адреса на ДМСГД, а именно: гр. Плевен, ул. “Стоян Михайловски” 6.

/2/ До предаването на продуктите в склада на Възложителя от и на упълномощените от него за целта лица изпълнителят отговаря за правилното им съхраняване и транспортиране съобразно предвидените законови изисквания за тази дейност.
Чл. 11. Предаването и приемането на доставените хранителни продукти се извършва от упълномощените от страните лица за тази дейност и чрез съответните придружаващи документи като стокова и складова разписка, документи касаещи качеството на продуктите (напр. документ за произход, декларация за съответствие, удостоверение за качество, търговски документ) и други аналогични документи, необходими за установяване на стоките по вид, количество, качество, съгласно условията на възложителя и нормативните изисквания.
ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 12. Възложителят има право да получи заявените за доставяне хранителни продукти съгласно условията и сроковете на настоящия договор. 
Чл. 13. Възложителят има право, когато Изпълнителя се е отклонил от заявката и/или нормативните изисквания по отношение на доставяните хранителни продукти и съгласно условията на настоящия договор, да откаже приемането на част или цялото количество заявени хранителни продукти, както и да откаже да заплати съответната цена за тях, докато Изпълнителя не изпълни точно договорните си задължения, както и да изисква замяна на хранителни продукти, предмет на рекламация от Възложителя, с други хранителни продукти, които отговарят на съответните законови и договорни условия.
Чл. 14. /1/ Количествата на видовете хранителни продукти за доставяне съгласно чл.1 от настоящия договор, са прогнозни, приблизително необходими за едногодишния период и са съобразени със заложените в бюджета на ДМСГД средства.

/2/ Възложителят има право да не заяви цялото договорено количество и видове хранителни продукти, според необходимостта и конкретните (специфични) нужди на ДМСГД.
Чл. 15. Възложителят е длъжен да приеме от Изпълнителя заявените и доставени хранителни продукти съгласно условията на настоящия договор, като контролира качеството им лично или чрез упълномощено от него лице, за съответствието им с изискванията на нормативните актове.

Чл. 16. При приемането на всяка доставка упълномощените от Възложителя за целта лица са длъжни да попълнят, подпишат и подпечатат складова разписка и да предоставят екземпляр от същата на Изпълнителя.
Чл. 17. Възложителят е длъжен да заплати на Изпълнителя съответата цена на доставените хранителни продукти съгласно настоящия договор и конкретната заявка на Възложителя до 30 /тридесет/ дни след доставката при издаването на оригинална данъчна фактура.
ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 18. Изпълнителят има право да получи цената на заявените и доставени хранителни продукти при условията и в сроковете на настоящия договор.

Чл. 19. При предаване на заявените от Възложителя и доставени от Изпълнителя хранителни продукти съгласно условията на този договор, Изпълнителят, чрез доставящото продуктите лице, има право да получи екземпляр от попълнена, подписана и подпечатана складова разписка.
Чл. 20. /1/ Изпълнителят е длъжен да извършва доставката на хранителни продукти, предмет на настоящия договор, съобразно условията и сроковете на същия, като стриктно спазва нормативните изисквания по отношение качество, стандарт, съхранение, транспортиране и други за съответните видове хранителни продукти.

/2/ Изпълнителят е длъжен да доставя в срок до 24 часа съответните количества и видове хранителни продукти по конкретните заявки /или до 08.00 часа на следващия ден за продуктите, за които е въведено такова изискване в техническата спецификация/ в хранителния склад на Възложителя. Доставките се извършват със собствен транспорт на изпълнителя като всички разходи за това са включени в цената на хранителните продукти от ценовото предложение на изпълнителя.
/3/ Изпълнителят е длъжен при транспортиране на хранителните продукти от животински или неживотински произход да използва транспортни средства, за които има издадено „Удостоверение за регистрация” за превоз на хранителни продукти.
/4/ Изпълнителят е длъжен да доставя конкретно заявените количества и видове хранителни продукти в срок и с добър търговски вид.

Чл. 21. Изпълнителят е длъжен:

· да спазва стриктно всички изисквания за хранителните продукти, които ще доставя;

· да спазва изискванията за безопасни условия на труд.

Чл. 22. Изпълнителят е длъжен да представи на Възложителя името на лицето или лицата, които ще изпълняват функцията на координатор между двете страни при изпълнението на договора и доставките, както и да замени лице или лица, който като негови представители, изпълнявайки договора, са проявили некомпетентност и/или небрежност при изпълнение на задълженията си.
РЕКЛАМАЦИИ
Чл. 23. /1/ Рекламации за количество и явни недостатъци на доставени хранителни продукти се предявяват на Изпълнителя от Възложителя при приемо-предаването им в хранителния склад на ДМСГД чрез подписан от представителите на двете страни протокол за рекламация на хранителните продукти, в който се описва в какво се състои рекламацията за конкретната доставка.
/2/ Рекламации за скрито качествено и/или количествено несъответствие се правят от възложителя незабавно след установяването им чрез писмено съобщение по телефон /SMS известяване/, по факс или на ел.адрес по избор на ВЪЗЛОЖИТЕЛЯ. В този случай писменото съобщение служи за констативен протокол.
Чл. 24. При извършена рекламация, независимо за количество и/или качество, изпълнителят незабавно, в рамките на същия ден отстранява причините за рекламацията като допълва заявеното, или връща незаявеното количество, или подменя некачествените хранителни продукти с такива със съответното качество за своя сметка.
ХІI. ПРЕКРАТЯВАНЕ НА ДОГОВОРА

Чл. 25. Настоящият договор се прекратява:

1. с изтичане срока му на действие;

2. по взаимно съгласие между страните изразено писмено;

3. едностранно от Възложителя, без предизвестие, чрез писмено уведомление отправено до другата страна, при неизпълнение на задълженията на Изпълнителя по договора;

4. при условията на чл.28 от този договор;

5. при условията на чл.118 от ЗОП.
САНКЦИИ, НЕУСТОЙКИ
Чл. 26. Възложителят има право да прекрати едностранно настоящия договор без предизвестие чрез писмено уведомление отправено до другата страна, в случай че Изпълнителя не изпълни 2 (две) последователни заявки за доставка. В този случай изпълнителят дължи неустойка в размер на 100% (сто процента) от стойността на договора.
Чл. 27. В случай на забава от страна на Изпълнителя на която и да е доставка по този договор същият дължи неустойка в размер на 50% петдесет процента) от стойността на недоставеното в срок количество. В този случай възложителят има право да закупи заместващи хранителни продукти като изпълнителят дължи разликата между цената по настоящия договор и цената на придобиване на заместващите стоки, заедно с неустойката по предходното изречение.
Чл. 28. В случаите на рекламация чл.24, ако изпълнителят не замени в определения срок некачествените хранителни продукти, предмет на рекламацията, същият дължи на възложителя неустойка в размер на 20 % /двадесет процента/ от стойността на рекламацията. В този случай възложителят има право да закупи заместващи хранителни продукти като изпълнителят дължи разликата между цената по настоящия договор и цената на придобиване на заместващите стоки, заедно с неустойката по предходното изречение.
Чл. 29. Възложителят има право да търси обезщетение за вреди по общия ред, ако тяхната стойност е по-голяма от изплатените неустойки по реда на този раздел.

Чл. 30. При всяка форма на неизпълнение на настоящия договор от страна на Изпълнителя, Възложителя задържа гаранцията за изпълнение на договора, както и да иска обезщетение за нанесени вреди и пропуснати ползи, ако те надхвърлят стойността на гаранцията.

Чл. 31. Прилагането на горните санкции не отменя правото на Възложителя да предяви иск срещу Изпълнителя за претърпени вреди и пропуснати ползи съгласно действащото законодателство в Република България.

ГАРАНЦИЯ ЗА ИЗПЪЛНЕНИЕ

Чл. 32. Гаранцията за изпълнение на настоящия договор се определя от ВЪЗЛОЖИТЕЛЯ в размер на на 3% /три процента/ от стойността на обособената позиция или позиции, за които се сключва договора, валидна за срока на изпълнение на договора.
Чл. 33. Възложителят, извън санкциите по настоящия договор, има право да задържи гаранцията за изпълнение на договора при:

1. прекратяване на настоящия договор по вина на Изпълнителя;
2. прекратяване на Изпълнителя, в случай че същия е юридическо лице;
3. при изтичане срока на санитарните разрешителни за обектите и/или транспортните средства на Изпълнителя.

6. Възложителят освобождава гаранцията за изпълнение на договора, без да дължи лихви, в срок от 20 (двадесет) работни дни, след прекратяване на договора.
ИЗМЕНЕНИЕ И СПЕЦИФИЧНИ УСЛОВИЯ ПО ДОГОВОРА

Чл. 34. /1/ Страните могат да изменят настоящия договор по изключение при условията на чл.116 от ЗОП.

Чл. 35. При осъществяване предмета на този договор страните взаимно се задължават да пазят служебната и търговска тайна, както и административния и търговски престиж на всяка една.

Чл. 36. Изпълнителят се задължава да спазва условията, упоменати в документацията на процедурата за обществената поръчка, по която е избран, както и Правилника за вътрешния ред на ДМСГД гр.Плевен.

Чл. 37. Никоя от страните по този договор няма право да прехвърля изпълнението на своите договорни задължения или да делигира права по тях на други лица, които не са страни по него.

ДОПЪЛНИТЕЛНИ РАЗПОРЕДБИ
Чл. 38. За всички неуредени въпроси във връзка със сключването, изпълнението и прекратяването на настоящия договор се прилагат разпоредбите на Търговския закон и на Закона за задълженията и договорите, както и действащото законодателство на Република България.

Чл. 39. Неразделна част от настоящия договор е офертата на Изпълнителя от проведената процедура за възлагане на обществена поръчка.

Чл. 40. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка. Това правило не се прилага по отношение на задължителната информация, която Възложителят следва да представи на Агенцията по обществени поръчки съобразно реда предвиден в ЗОП.

Чл. 41. Всички съобщения между страните във връзка с настоящия договор следва да бъдат отправяни от страните в писмена форма на следните адрес и електронна поща:

1. за ВЪЗЛОЖИТЕЛЯ:

-
Административен адрес: .............................................

-
Административен адрес: гр. Плевен, ул. “Стоян Михайловски” 6

-
Електронна поща: dmsgdpl@abv.bg

-
тел. 064 831382, факс 064 822852.

2. за ИЗПЪЛНИТЕЛЯ:

-
Административен адрес: ....................................................

-
Електронна поща: ...............................................................

-
тел.                              , факс ....................................

/2/ При промяна на посочените в договора данни всяка от страните е длъжна да уведоми другата в седемдневен срок от настъпване на промяната, в противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Настоящият договор се състави и подписа в четири еднообразни екземпляра – три за Възложителя и един за Изпълнителя.

възложител: ………..........................................................................................................................……………

изпълнител: ……….............................................................................................................................….……….

ГЛ.СЧЕТОВОДИТЕЛ: ......................................................

PAGE  
Страница 1 от 5

